শংকরী মৃধা ভারতের একজন শীর্ষস্থানীয় উচ্চাঙ্গ নৃত্যশিল্পী। ভরতনাট্যমে তাঁর হাতেখড়ি হয় ত্রিবেনী কলাক্ষেত্রে। সেখানে তিনি শ্রীমতি জয়ালক্ষ্মী এশওয়ারের কাছে তালিম নেন। কলকাতার শ্রী রাজদীপ ব্যানার্জী এবং ব্যাঙ্গালোরের কীর্তি রামগোপালের কাছে তিনি আরও গভীরভাবে নৃত্যের তালিম নিয়েছেন। বর্তমানে তিনি ইন্দিরা গান্ধী সাংস্কৃতিক কেন্দ্রে ভরতনাট্যমের শিক্ষক হিসেবে কর্মরত আছেন।